b'\n_START_ARTICLE_\nGitas Ju\xc5\xa1kevi\xc4\x8dius\n_START_SECTION_\nBiografija\n_START_PARAGRAPH_\n1973 m. prad\xc4\x97jo lankyti Roki\xc5\xa1kio E. Ti\xc4\x8dkaus vidurin\xc4\x99 mokykl\xc4\x85. 1981 m. persik\xc4\x97l\xc4\x97 \xc4\xaf Kaun\xc4\x85. \xc4\x8cia mok\xc4\x97si 21-ojoje vidurin\xc4\x97je mokykloje ir 1984 m. j\xc4\x85 baig\xc4\x97. Po mokyklos tarnavo sovietin\xc4\x97je armijoje._NEWLINE_1978\xe2\x80\x931996 m. aktyviai sportavo. Po aktyvaus sporto dirbo vidaus tarnybos 1-ajame pulke sporto instruktoriumi. \xc5\xa0iuo metu dirba UAB \xe2\x80\x9eKabeli\xc5\xb3 \xc5\xbeuvis\xe2\x80\x9c generaliniu direktoriumi, taip pat yra Kauno apskrities bokso veteran\xc5\xb3 klubo prezidentas._NEWLINE_2008 m. dalyvavo Seimo rinkimuose, vienmandat\xc4\x97je Aleksoto-Vilijampol\xc4\x97s (Nr.12) rinkimin\xc4\x97je apygardoje (i\xc5\xa1k\xc4\x97l\xc4\x97 partija Tvarka ir teisingumas)._NEWLINE_Laisvalaikiu m\xc4\x97gsta sportuoti, keliauti, dirbti sodo darbus. Ved\xc4\x99s. \xc5\xbdmona Gitana. Turi tris vaikus: dukras Deimant\xc4\x99 ir Ras\xc4\x85 ir s\xc5\xabn\xc5\xb3 Justin\xc4\x85.\n_START_SECTION_\nSportin\xc4\x97 karjera\n_START_PARAGRAPH_\nTreniruotis prad\xc4\x97jo 1978 m. Roki\xc5\xa1kyje. Pirmasis treneris V. Buika. 1984 m. suteiktas SSRS sporto meistro vardas. 1985-1986 m. mok\xc4\x97si K\xc5\xabno kult\xc5\xabros institute. Dirbo sporto instruktoriumi. 1992-1993 m. boksavosi \xc5\xa0verino (Vokietija) klube. Nuo 1997 m. \xe2\x80\x93 nacionalin\xc4\x97s kategorijos teis\xc4\x97jas._NEWLINE_Ringe kov\xc4\x97si 250 kart\xc5\xb3, laim\xc4\x97jo 225 kovas. SSRS jauni\xc5\xb3 (1983) ir jaunimo (1984) \xc4\x8dempionatuose i\xc5\xa1kovota 2 vieta, Europos jaunimo \xc4\x8dempionate (1984 m., Tamper\xc4\x97, Suomija) \xe2\x80\x93 3 vieta, Draugyst\xc4\x97s turnyre (1984 m., Pchenjanas, \xc5\xa0iaur\xc4\x97s Kor\xc4\x97ja) \xe2\x80\x93 1 vieta._NEWLINE_Lietuvoje tapo \xc4\x8dempionu 7 kartus (1985-1996). Baltijos \xc5\xa1ali\xc5\xb3 (1990 m., Tamper\xc4\x97, Suomija) vyr\xc5\xb3 bokso \xc4\x8dempionas._NEWLINE_XXV vasaros olimpin\xc4\x97se \xc5\xbeaidyn\xc4\x97se (1992 m., Barselona, Ispanija) u\xc5\xbe\xc4\x97m\xc4\x97 5-8 viet\xc4\x85 (svorio kategorija per 91 kg, 18 dalyvi\xc5\xb3)._NEWLINE_1993 m. Pasaulio bokso \xc4\x8dempionate Berlyne bokso ringe gr\xc5\xabm\xc4\x97si su ukrainie\xc4\x8diu Vitalijumi Kli\xc4\x8dko (ukr. \xd0\x92\xd1\x96\xd1\x82\xd0\xb0\xd0\xbb\xd1\x96\xd0\xb9 \xd0\x9a\xd0\xbb\xd0\xb8\xd1\x87\xd0\xba\xd0\xbe).'